
	Møte:
	Læringsmiljøutvalget

	Møtedato:
	8. februar 2006 kl 09.00-11.30

	Møteleder/referent:
	Hallgeir Landstad/Janne Gärtner

	Til stede:
	Halleir Landstad, Ingvild Schei, Jan Larsen, Kristin Solberg, Marit Fagerheim, Øyvind Løken, Janne Gärtner

	Forfall:
	Lone Dybdal, Fredrik Nilsen, Rigmor Bjørkli

	Arkivref.:
	200505670-16/JAG/012


SAK 01-06
Referater og orienteringer

a) Referat fra møte i LMU 28. november 2005 

b) Årsrapport – Internettbasert psykologisk rådgivningstjeneste for studenter 
c) Møtereferat – Referansegruppa for Internettbasert psykologisk rådgivningstjeneste for studenter. Omfang av - og styring med tiltaket Internettbasert psykologisk tjeneste må avklares. 
d) Melding om tilsyn – studentenes læringsmiljø – NFH. Janne Gärtner kontakter NFH i forbindelse med forberedelsene til besøket.  

e) Brev fra LMU til Troms Fylkeskommune – Tannbygget  
f) Orientering fra det medisinske fakultet – Helseerklæring ved opptak til medisinstudiet. Jan Larsen opplyste om at departementet ikke kommer til å følge opp saken. 

g) Nasjonal konferanse om inkluderende læringsmiljø. Studentstyret og Forsknings- og studieavdelinga vil være representert på konferansen 
h) Nasjonal pådriverfunksjon – Nyhetsbrev des. 2006. 
i) Veggavis fra LMU Studentrepresentantene og sekretær for LMU arbeider videre med oppslaget/veggavisa.
j) Orientering fra nasjonalt møte for LMU-lederne 
k) Klage fra studenter – kommunikasjon/organisering på flerfakultære studieprogram. Læringsmiljøutvalget ser alvorlig på saken og ber Forsknings- og studieavdelinga gjøre rede for eventuell informasjon som er registrert om sakene gjennom fakultetsrapportene og kvalitetssikringssystemet for øvrig. LMU vil i neste møte diskutere tiltak som evt. kan settes i verk  for at kvalitetssikringssystemet skal fange opp slike saker. 

SAK 02-06
Oppfølging av LMUs fakultetsbesøk

LMU ønsker å diskutere inntrykkene fra fakultetsbesøkene i sammenheng med Utdanningsmeldinga for 2004-2005. Saken utsettes derfor til neste møte. 

SAK 03-06
Møteplan for våren 2006

Det ble bestemt å avholde to møter til i vårsemesteret. Følgende møteplan ble vedtatt:



Tirsdag 4. april 2006  kl. 12.00 – 14.00 Styrerommet

Mandag 29. mai 2006 kl 12.00 – 14.00 Møterom A-240 (Adm bygget 2. etg, inngang til Informasjonsavdelinga).

SAK 04-06
Eventuelt

Øyvind Løken orienterte om arbeidet med registrering av tilgjengelighet til Universitetets bygninger. Statsbygg har høsten 2005 på oppdrag fra Udannings- og forskningsdepartementet gjennomført registrering av tilgjengelighet i henhold til prinsippene for universell utforming ved Universitetet i Tromsø. Teknisk avdeling (TA) har mottatt første rapport fra registreringen og evalueringsmøte er avholdt. 

TA hadde merknader til rapporten og dette resulterte i at Statsbygg innkalte til samordningsmøte med alle universitetene. En problemstilling for møtet var målgrupper for tilgjengelighetsrapportene, og hvordan utforming av rapportene bør tilpasses målgruppene. I mange av i rapportene, bl.a. i den for Øvre Lysthus, er det listet opp en rekke mindre avvik som i mange tilfeller vil være kurant å utbedre. Likevel er konklusjonene i noen tilfeller formulert slik at bygningen kan virke svært utilgjengelig for en ukjent leser. TA mener det er lite heldig at slik detaljinformasjon går ut til publikum (studenter, ansatte og andre). Slik informasjon er interessant for byggteknisk fagkyndige som skal arbeide videre med å bedre tilgjengeligheten. For publikum bør rapporteringen være mer generell. 

Konklusjonen på samordningsmøtet var at Statsbygg vil utarbeide et eget registreringssystem og database basert på de erfaringene som er gjort så langt, dvs at YOU-TOO systemet sløyfes eller modifiseres. Rapporteringen vil der bli tilpasset de forskjellige målgrupper. Arbeidsgruppe for nytt system er nedsatt.

Tromsø, 03.03.2006

	Janne Gärtner

